Miss World 1971

Ang Miss World 1971 ay ang ika-21 edisyon ng Miss World pageant, na ginanap sa Royal Albert Hall sa Londres, Reyno Unido noong 10 Nobyembre 1971. 

Pagkatapos ng kompetisyon, kinoronahan ni Jennifer Hosten ng Grenada si Lúcia Petterle ng Brasil bilang Miss World 1971. Ito ang kauna-unahang tagumpay ng Brasil sa kasaysayan ng kompetisyon. Nagtapos bilang first runner-up si Marilyn Ward ng Reyno Unido, samantalang nagtapos bilang second runner-up si Ana Paula de Almeida ng Portugal.

Isang buwan matapos magwagi si Petterle bilang Miss World, ay hindi na ito pinayagang gamitin ang kanyang karapatang gamitin ang kanyang titulo sa mga pagpapalatastas. Ito ay matapos niyang hindi pirmahan ang kanyang kontrata sa Miss World at umuwi ito sa Rio de Janeiro dahil nais niya munang ipagpatuloy ang kanyang pag-aaral. Bagama't hindi na niya maaaring gamitin ang kanyang titulo sa kahit anong komersiyal na pamamaraan ay nanatili pa rin si Petterle bilang Miss World.

Limampu't-anim na kandidata mula sa limampu't-limang bansa at teritoryo ang lumahok sa kompetisyong ito. Pinangunahan nina Michael Aspel at David Vine ang kompetisyon.

 Kasaysayan 

 Pagpili ng mga kalahok 
Limampu't-anim na kandidata mula sa limampu't-limang bansa at teritoryo ay napili upang lumahok sa kompetisyon. Apat na kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang casting process, at dalawang kandidata ang nailuklok matapos bumitiw ang orihinal na kalahok.

 Mga pagpalit 
Dapat sanang lalahok si Miss Nicaragua 1971 Xiomara Paguaga sa edisyong ito, ngunit siya ay biglang pinalita ni Miss Nicaragua 1969 Soraya Herrera bilang kinatawan ng Nikaragwa dahil sa hindi isiniwalat na dahilan. Dapat din sanang lalahok ang second runner-up ng Miss Holland 1971 na si Pia Solleveld sa edisyong ito, ngunit dahil bumitiw ito dahil sa hindi isiniwalat na dahilan, siya ay pinalitan ng third runner-up na si Monica Strotmann.

 Mga unang pagsali, pagbalik, at pag-urong 
Lumahok sa unang pagkakataon ang mga teritoryong Bermuda at Guam. Bumalik sa edisyong ito ang mga bansang Aruba at Trinidad at Tobago na huling sumali noong 1966, Paragway na huling sumali noong 1967, at Panama na huling sumali noong 1969.

Hindi sumali ang mga bansang Dinamarka, Gambya, Grenada, Hong Kong, Kolombya, Libano, Liberya, at Niherya sa edisyong ito. Hindi sumali sina Dorrit Weinrich ng Dinamarka at María Mónica Buitrón ng Kolombya dahil sa kakulangan sa pondo upang ipadala sila sa Londres. Hindi sumali si Nadia Arslan ng Libano dahil sa kakulangan sa oras maghanda para sa kompetisyon. Hindi sumali ang mga bansang Gambya, Grenada, Hong Kong, Liberya, at Niherya matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

Kinumpirma rin na sasali sina Rosa María Rivera ng Kosta Rika, Yasmin Saif ng Singapura, at Alba Techeira ng Urugway, ngunit hindi sumipot sa Londres ang mga ito. Dapat rin sanang magkakaroon ng kandidata sa edisyong ito ang Uganda, ngunit sa gabi ng kompetisyon ay biglang tinakasan ng organizer ang kompetisyon kasama ang papremyo sana para sa magwawagi.

 Mga kontrobesiya 
Bunsod ng mga nangyaring protesta sa loob ng Royal Albert Hall sa kasagsagan ng Miss World noong nakaraang taon, hinigpitan ang seguridad sa loob at labas ng Royal Albert Hall upang hindi maulit ang nasabing pangyayari. Hinigpitan rin ang seguridad sa mga kandidata sa posibleng demonstrasyon ng IRA laban sa kandidata ng Irlanda na si June Glover. Ito ay matapos matuklasan ng mga organizer ng Miss World na si Glover ay pinanganak sa Belfast sa Hilagang Irlanda. Labag ito sa patakaran ng Miss World na dapat ipinanganak ang mga kandidata sa bansang kanilang kinakatawan. Gayunpaman, binago ni Julia Morley ang patakarang ito upang payagan si Glover na magpatuloy dahil kung ididiskwalipika ni Morley si Glover dahil sa patakarang ito, matatanggal rin sa kompetisyon sina Valerie Roberts ng Australya na ipinanganak sa Inglatera at Patrice Sollner ng Suwisa na ipinanganak sa Pransiya.

 Mga resulta 

 Mga pagkakalagay 
Pagkakalagay Kandidata Miss World 1971  Brasil – Lúcia Petterle 1st runner-up  Reyno Unido – Marilyn Ward 2nd runner-up  Portugal – Ana Paula de Almeida 3rd runner-up  – Nalini Moonsar 4th runner-up  Hamayka – Ava Joy Gill Top 7  Estados Unidos – Brucene Smith
  Pransiya – Myriam Stocco Top 15  Australya – Valerie Roberts
  Austrya – Waltraud Lucas
  Beneswela – Ana María Padrón
  Espanya – María Garcia
  Guam – Deborah Nelson
  Israel – Miri Ben-David
  Suwesya – Simonetta Kohl
  Timog Aprika – Monica Fairall

 Kompetisyon 

 Pormat 
Tulad noong 1961, labinlimang semi-finalist ang napili sa pamamagitan ng paunang kompetisyon na ginanap sa araw ng pinal na kompetisyon na binubuo ng swimsuit at evening gown competition. Lumahok sa swimsuit competition at evening gown competition ang labinlimang mga semi-finalist, at kalaunan ay napili ang pitong pinalista na sumabak sa final interview.

 Komite sa pagpili 

 Peter Dimmock – Isang executive mula sa BBC
 Julie Ege – Noruwegang modelo at aktres; Miss Norway 1962
 Douglas Fairbanks Jr. – Amerikanong aktor at producer
 Des O'Connor – Ingles na aktor at komedyante
 Peter Scott – Ingles na manunulat at ornitolohista; isa tagapagtatag ng World Wildlife Fund for Nature
 Sam Speigel – Polako-Amerikanong film producer
 Jean Tyrell – Amerikanang mang-aawit na miyembro ng grupong The Supremes
 Lovelace Watkins – Amerikanang mang-aawit
 Peter Wyngard – Ingles na aktor

 Mga kandidata 
Limampu't-anim na kandidata ang kumalahok para sa titulo.
Bansa/TeritoryoKandidataEdadBayan AlemanyaIrene Neumann23Garmisch-Partenkirchen ArhentinaAlicia Daneri20Buenos Aires ArubaElizabeth Bruin19Oranjestad AustralyaValerie Roberts24Melbourne AustryaWaltraud Lucas20Ferlach Bagong SilandiyaLinda Ritchie21Auckland BahamasFrances Clarkson20Nassau BelhikaMartine De Hert18Amberes BeneswelaAna María Padrón20Caracas BermudaRene Furbert20Paget Parish BrasilLúcia Petterle22Rio de Janeiro CeylonGail Abayasinghe20Colombo EkwadorMaría Cecilia Gómez20Guayaquil EspanyaMaría García21Madrid Estados UnidosBrucene Smith20Port Lavaca GresyaMaria Maltezou21Atenas GuamDeborah Bordallo17Yona GuyanaNalini Moonsar20Skeldon HamaykaAva Joy Gill18Mona HaponEmiko Ikeda21Tokyo HibraltarLisette Chipolina19Hibraltar IndiyaPrema Narayan18Kalimpong IrlandaJune Glover22Dublin IsraelMiri Ben-David19Tel-Abib ItalyaMaria Pinnone18Roma KanadaLana Drouillard21Ancaster LuksemburgoMariette Werckx19Lungsod ng Luksemburgo LupangyeloFanney Bjarnadóttir18Reikiavik MalaysiaDaphne Munro24Shah Alam MaltaDoris Abdilla20Birżebbuġa MawrisyoMarie-Anne Ng Sik Kwong20Port Louis MehikoLucía Arellano18Zacatecas NikaragwaSoraya Herrera20Managua NoruwegaKate Starvik19Oslo OlandaMonica Strotmann18Amsterdam PanamaMaría de Lourdes Rivera19Lungsod ng Panama ParagwayRosa María Duarte19Asuncion PinlandiyaMirja Halme23Helsinki PilipinasOnelia Ison Jose19Maynila Porto RikoRaquel Quintana19San Juan PortugalAna Paula de Almeida19Lourenço Marques PransiyaMyriam Stocco22Beaucaire Republikang DominikanoHaydée Kuret17Barahona Reyno UnidoMarilyn Ward22Lymington SeykelasNadia Morel du Boil20Victoria SuwesyaSimonetta Kohl18Lund SuwisaPatrice Sollner26Aargau TaylandiyaBoonyong Thongboon20Bangkok Timog AprikaGaily Ryan20Lungsod ng CaboMonica Fairall23Durban Timog KoreaLee Young-eun21Seoul Trinidad at TobagoMaria Jordan24Port of Spain TsipreKyriaki Koursoumba19Nicosia TunisyaSouad Keneari22Tunis TurkiyaNil Menemencioglu21Istanbul YugoslaviaZlata Petković17Svrljig

 Mga tala 

 Mga sanggunian 

 Panlabas na kawing 



Kategorya:Miss World
Kategorya:1971